Trump jagas pilti oma kahest magavast pojast. Vanem poeg 5-aastane Joseph magab ilusti oma voodil, kuid 3-aastane Theodore magab kahe voodi vahel patjadel, vahendab Hollywood Life. "Me peaks võrevoodi tagasi tooma," naljatab Trump pildi pealkirjas.
Jälgijateni lõbus mõte ei jõudnud ja presidendi lapselapsi hakati võrdlema põgenike lastega, kes iga öö põrandal magavad. "Miks sa neid lihtsalt puuri ei pane nagu teistega teed," küsib üks jälgija. "Vähemalt ei ole ta puuris. Ah jaa, ta on valge, mitte pruun," ironiseerib teine. "Kas sa saaks voodi muretseda kõigile lastele, kelle piiril vanematelt ära võtate?"
See ei ole esimene kord, mil Trumpi tütar oma postituse eest sõimata saab. Näiteks tunnistas ta Twitteris, et kasutas tööl oma isiklikku meili. Kahjuks tuli selline avaldus vahetult peale isa seisukohta, et Hillary Clintoni peaks sama asja eest kinni panema.